PATVIRTINTA
Naujosios Akmenės „Saulėtekio“

progimnazijos direktoriaus 2023 m.

 rugpjūčio 31d. įsakymu Nr. V – 59

**NAUJOSIOS AKMENĖS „SAULĖTEKIO“ PROGIMNAZIJOS MOKYTOJŲ BUDĖJIMO TVARKOS APRAŠAS**

**I. BENDROSIOS NUOSTATOS**

1. Progimnazijos (toliau – Mokyklos) mokytojų budėjimo tvarkos aprašas nustato mokytojų budėjimo organizavimo tvarką, teises, vykdymą ir priežiūrą.

2. Budėjimo tikslas – užtikrinti mokyklos mokinių ir mokytojų psichologinį ir fizinį saugumą.

3. Budėjimo uždaviniai:

3.1. stebėti ir kontroliuoti, kaip mokyklos mokiniai laikosi elgesio taisyklių;

3.2. padėti mokiniams išvengti nelaimingų atsitikimų, traumų, patyčių ir smurto;

3.3. tausoti mokyklos patalpas ir jose esantį inventorių, palaikyti švarą ir tvarką.

**II. MOKYTOJŲ BUDĖJIMO ORGANIZAVIMAS**

4. Mokytojų budėjimas mokykloje organizuoja, budėjimo grafiką pusmečiams rengia socialinis pedagogas pagal direktoriaus įsakymu patvirtintus grafikus.

5. Mokytojai budi renginių metu, prieš pamokas ir pertraukų metu pagal parengtą grafiką.

6. Mokyklos pastate (V. Kudirkos g. 11) mokytojai budi šiose budėjimo vietose:

6.1. II korpusas I aukštas ir sporto salė;

6.2. II korpusas II aukštas;

6.3. III korpusas I aukštas ir fojė;

6.4. III korpusas II aukštas;

6.5. valgykla.

7. Mokyklos pastate (V. Kudirkos g. 5A) užtikrinant mokinių saugumą mokykloje, prie valgyklos, kieme mokytojai pertraukų metu budi:

7.1. prie valgyklos budi per 2, 3, 4 pertraukas;

7.2. kieme per 3 ir 4 pertraukas;

8. Mokykloje pertraukų metu už mokinių saugumą atsakinga kiekvienos klasės vadovas arba mokytojas, kuris dirba tuo metu su klase.

9. Už mokinių elgesį ir saugumą lauke atsakingos  klasių vadovai.

10. Renginių metu budima aktų salėje.

11. Pašalinių asmenų lankymąsi mokykloje stebi ir kontroliuoja budinti valytoja (-as) ir budėtoja (-as).

12. Už tvarką kabinetuose pamokų ir pertraukų metu atsako kabinetuose dirbantys mokytojai.

13. Budėjimas mokykloje organizuojamas pertraukų metu nuo 8.00 val. iki 13.40 val.

14. Už tinkamą mokinių elgesį ir budėjimą mokyklos renginių metu (jei nėra kitos tvarkos) atsakingas klasės vadovas.

**III. BUDINČIŲ MOKYTOJŲ PAREIGOS**

 15. Mokytojo budėjimo funkcija – stebėti, prižiūrėti mokinių elgesį, drausmę pertrauku bei renginių metu.

16. Budintis mokytojas:

16.1. budėjimą pradeda 8.45 val. ir baigiasi 13.45 val.;

16.2. po pamokos į budėjimo vietą atvyksta iš karto po skambučio į pertrauką;

16.3. turi budėtojo kortelę – MOKYTOJAS BUDĖTOJAS;

16.4. budi tvarkaraštyje numatytoje vietoje, reikalauja, kad mokiniai drausmingai elgtųsi, nesistumdytų, nešūkautų, nešiukšlintų, nežaistų judrių ir azartinių žaidimų, nesityčiotų ar kitaip nepažeistų aplinkinių teisių;

16.5. Budintis valgykloje mokytojas reguliuoja mokinių eilę, prižiūri, kad pavalgę mokiniai nuneštų indus, kultūringai elgtųsi;

16.6. pastebėję netinkamą elgesį, konfliktinę situaciją, patyčių ar smurto atvejus, turto niokojimą ar kitus vidaus taisyklių pažeidimus, taiko mokyklos drausminimo tvarkoje numatytas priemones;

16.7. įvykus nelaimingam atsitikimui nedelsiant informuoja mokyklos administraciją ar socialinį pedagogą.

**IV. MOKYTOJŲ BUDĖTOJŲ TEISĖS**

17. Esant svarbiai priežasčiai, suderinus su administracija, pasikeisti budėjimo datą;

 18. Mokytojas budėtojas, pastebėjęs mokinio elgesio taisyklių pažeidimus renginių metu, turi teisę pašalinti pažeidėjus arba, išskirtinais atvejais, nutraukti renginį.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_